  Анжелика Тихонова корреспондент 2019-тӥ арын Тудву кошкон вакытэз Удмуртиын 20-25 оштолэзе возьмало. Со сярысь аппарат кенешонын ивортӥз Россиысь МЧС-лэн элькунъя валтӥсь управлениеныз кивалтӥсьлэн нырысетӥ воштӥсез Евгений Шутов. Нырысь-валысь чакламъя элькунамы тудву кошкон вакыт азьвыл аръёсы кадь вуоз. Пичи шуръёс 5-20 оштолэзе усьтӥськозы шуыса чакласькомы Евгений Шутов, Россиысь МЧС-лэн элькунъя валтӥсь управлениеныз кивалтӥсьлэн нырысетӥ воштӥсезШутовлэн верамезъя, зэмлыкогес чакланъёсты южтолэзь пумын дасялозы. Вутудӟон улэ 21 муниципал кылдытэтысь 24 гуртъёс шедьыны быгато Евгений Шутов, Россиысь МЧС-лэн элькунъя валтӥсь управлениеныз кивалтӥсьлэн нырысетӥ воштӥсезОзьы ик со пусйиз, Удмуртиын вутудӟон сэрен палэнэ кыльыны быгатӥсь интыос ӧвӧл шуыса. Шуръёс котырысь югдурез 11 стационарной но огдырлы дасям 5 гидропостъёс чаклало. Евгений Шутовлэн верамезъя, тудву кошкон вакытэ югдурез капчиятон понна ужрадъёсын ужанрадлык дасямын но юнматэмын ини. Пусъём, Удмуртиысь Гидрометцентрлэн кивалтӥсез Алексей Бердников ивортодэтъя «Удмуртия» агентстволы тудву кутскон сярысь мукетгес чакланъёс вераз вал. Тегъёс: МЧС Удмуртия тудву инкуазь шуръёс  